Филип Арилон

**Филип Арилон** (,  ) —  македонски музичар, етнокореолог, изведувач на дувачки, жичани и удирачки народни инструменти: гајда, кавал, тамбура, кемане, зурла, дудук, шупелка, двојанка, тапан.

## Животопис
алт=Филип Арилон свири на кавал|мини|Филип Арилон
Филип Арилон е роден на 03 март 1992 година во Велес. Потекнува и живее во Велес.  Основно  и средно образование завршил во родниот град. Интересот кон народните инструменти и музиката се појавила уште додека учел основно образование. Неговата љубов кон народните музички инструменти се пројавила додека ги слушал велешките музичари кои свиреле во КУД во Велес, додека тој посетувал  часови по играње. Првиот инструмент на кој тој учел да свири бил кавалот.  Филип работи во областите: Етно-кореологија, кореографија, етнологија, антропологија, етномузикологија и историја на танцот. Тој е и одличен свирач на традиционални музички инструменти, пејач на традиционални песни и има експертиза во музичка теорија и солфеж. Тој иста така е и инструктор по македонски традиционални ора и проект-менаџер за БАЛКАНСКИ МУЗИЧКИ ЦЕНТАР – Македонија во Велес, каде што е и директор на Детскиот народен ансамбл („ЛИНО“) и Танцовиот клуб и оркестар за искусни играорци (“ ЗОРА“). Љубовта кон музиката и народните инструменти ја продолжува и како професор во периодот од 2011 година до 2014 година. Тој работел во ДМБУЦ „Илија Николовски - Луј“ – Скопје во групата „Насока за традиционална музика и игра“ како професор по народни инструменти, професор по народни ора и корепетиција на народни ора. Подоцна во 2017 година тој дипломирал на Универзитет „Гоце Делчев“ – Штип на Музичката академија на одделот етнокореологија. Арилон учествува и настапува на голем број фестивали за етно музика и во 2021 година на 47-от Фестивал на народни инструменти и песни „Пеце Атанасовски“, кој што ги негува македонскиот фолклор и традиција и традиционално се одржува во Прилеп и Долнени ја добил наградата за најдобар гајдаџија.

Тој  е организатор на Интернационален Фолклорен Фестивал „Велес“ во 2012, 2013, 2014 и 2015 година. *Во*  2012 настапил како играч/пејач, инструменталист во Ансамбл „Македонија“ – Скопје.

Истата година настапил и како актер во  **„**Македонска Крвава Свадба“, Драмски Театар – Скопје.

Арилон го  организирал во 2012   и  Концертот на балканските училишта за традиционална музика и игра, МОБ – Скопје. Во 2012 година работел и како волонтер -реставратор во НУ Музеј и Завод за култура-Штип.

Филип Арилон настапува и членува во повеќе музички здруженија и ансамбли некои од нив се:
* Здружение на етнокорелози на Македонија – Скопје,
* БАЛКАНСКИ МУЗИЧКИ ЦЕНТАР – Македонија, Велес (претседател),
* Ансамбл „Македонија“ – Скопје,
* Фолклорен Ансамбл „Вила Зора“ – Велес,
* Ансамбл „Керамичар“ – Велес
* АНМ „Зора“ – Скопје.

## Професионално искуство
Арилон во своето професионално и музичко искуство како изведувач на дувачки, жичани и удирачки народни инструменти: гајда, кавал, тамбура, кемане, зурла, дудук, шупелка, двојанка, тапан. Тој своите напредни познавања во областа на традиционалната култура и етнокореологијата ги пренесува и на семинари, симпозиуми, фестивали и манифестации од сличен карактер во областа на традиционалната култура.  Филип долги години одржува работилници за македонски народни игри во: Бугарија, Србија, Албанија, Грција, Хрватска, Полска, Германија, Франција, Шпанија,Холандија,Швајцарија, Израел и Јапонија. Тој е и етнокореолог на Македонскиот ансамбл за народни игри „МАКЕДОНИЈА“. 

## Галерија


Податотека:Кавал3.jpg|Филип Арилон
Податотека:Традиционален народен инструмент кавал.jpg|Филип Арилон -работилница со деца за запознавање со народниот инструмент кавал
Податотека:Кавал народен инструмент.jpg|Филип Арилон -кавали


## Наводи


## Надворешни врски
* Филип Арилон прогласен за најдобар гајдаџија, Нова Македонија
* ВИС „Аманет“ слават јубилеј – пет години постоење со концерт во МОБ: „Многу мерак имам“ , vistina.com.mk
* Биографија на Филип Арилон
* https://www.youtube.com/watch?v=oAtqukWX1c8
* https://www.dcff.net/staff/bios/arilon-filip-bio.html
* https://www.lanouvellerepublique.fr/indre-et-loire/commune/la-riche/la-riche-folklo-riche-decouvre-les-danses-traditionnelles-de-la-macedoine-du-nord

Категорија:Македонски гајдаџии
Категорија:Македонски тапанари